stanford-oval/wikipedia huggingface dataset:
Peter Sagan

| Peter Sagan |
| --- | --- |
 Peter Sagan vuonna 2013
Henkilötiedot
Koko nimi:  Peter Sagan
Syntynyt: 26. tammikuuta 1990 (ikä 34)
Kansalaisuus:   Slovakia
Pyöräilijä
Pituus:  184 cm
Paino:  78 kg
Joukkue:  RRK Group - Pierre Baguette - Benzinol
Laji:  maantie
Rooli:  ajaja
Ura
Ammattilaisjoukkue(et)
2009 2010–2012 2013–2014 2015 2016 2017–2021 2022–2023 2024–:  Dukla Trencin Merida Liquigas Cannondale Pro Cycling Team Team Tinkoff-Saxo Tinkoff Bora-Hansgrohe Team TotalEnergies RRK Group - Pierre Baguette - Benzinol
Suurimmat voitot
 Ranskan ympäriajo 12 etappiavoittoa 7 kertaa pistekilpailun voitto (vuosina 2012–2016, 2018–2019) Italian ympäriajo pistekilpailu 2021 2 etappivoittoa Espanjan ympäriajo 4 etappivoittoa Yhden päivän kilpailut  Maantieajon maailmanmestaruus 2015, 2016, 2017  Maantieajon Euroopan-mestaruus 2016 Flanderin ympäriajo 2016 Pariisi–Roubaix 2018 Gent–Wevelgem 2013, 2016, 2018 Brabantse Pijl 2013 Grand Prix Cycliste de Montréal 2013 E3 Harelbeke 2014 Grand Prix Cycliste de Québec 2016, 2017 Kuurne–Brussels–Kuurne 2017  Maantieajon Slovakian-mestaruus 2011–2015, 2018, 2021, 2022 (yhteensä 8 kertaa)  Aika-ajon Slovakian-mestaruus 2015 Muut ympäriajot Pariisi–Nizza-ajo, 2 etappia, pistekilpailu 2010 Puolan ympäriajo, voitto 2011 Kalifornian ympäriajo, voitto 2015 Tour de Romandie, 2 etappia Sveitsin ympäriajo, 18 etappia, pistekilpailu 2011–2015, 2017–2019 Tirreno–Adriatico, 5 etappia, pistekilpailu 2014, 2015 Muut voitot UCI World Tour 2016 UCI World Ranking 2016 Vélo d'Or 2016 
 Tiedot päivitetty: 28. kesäkuuta 2022 
Aiheesta muualla
www.petersagan.com
| Mitalit> Maa:   Slovakia.Miesten pyöräily.Maantiepyöräilyn MM-kilpailut  | Mitalit> Maa:   Slovakia.Miesten pyöräily.Maantiepyöräilyn MM-kilpailut  | Mitalit> Maa:   Slovakia.Miesten pyöräily.Maantiepyöräilyn MM-kilpailut  | Maa:   Slovakia> Miesten pyöräily. |
| --- | --- | --- | --- |
|  Kultaa | Richmond 2015 | maantieajo |  |
|  Kultaa | Doha 2016 | maantieajo |  |
|  Kultaa | Bergen 2017 | maantieajo |  |
| Maantiepyöräilyn EM-kilpailut  | Maantiepyöräilyn EM-kilpailut  | Maantiepyöräilyn EM-kilpailut  |  |
|  Kultaa | Plumelec 2016 | maantieajo |  |
Peter Sagan (s. 26. tammikuuta 1990 Žilina, Tšekkoslovakia) on slovakialainen maantiepyöräilijä, joka edustaa UCI Continental -tasolla kilpailevaa slovakialaista RRK Group - Pierre Baguette - Benzinol -tallia. Hän on maantieajon kolminkertainen maailmanmestari, Ranskan ympäriajon pistekilpailun seitsenkertainen voittaja, Italian ympäriajon pistekilpailun voittaja sekä Flanderin ympäriajon ja Pariisi–Roubaix'n voittaja. Slovakian maantiepyöräilyn mestaruuden hän on voittanut kahdeksan kertaa.
Sagan on kilpaillut myös maastopyöräilyssä ja cyclocrossissa. Hän sai vuonna 2007 pronssia junioreiden maastoajon ja cyclocrossin EM-kilpailuissa ja voitti lisäksi Slovakian juniorimestaruuden niin maantie- kuin maastoajossakin. Vuonna 2008 hän voitti maastoajon junioreiden Euroopan- ja maailmanmestaruuden sekä sai hopeaa cyclocrossin junioreiden MM-kilpailussa.
Ura > Ammattilaisuran alku ja Liquigas

Sagan aloitti maantiepyöräilyn ammattilaisuransa Dukla Trencin Merida -joukkueessa 2009. Hän voitti kotimaassaan ajetun GP Kooperativa -kilpailun sekä kaksi etappia Wyscig Dookola Mazowska -ajossa Puolassa. Kauden 2010 alusta hän edusti Liquigas-tallia. Hän sijoittui heti tammikuussa Tour Down Under -kilpailussa kahdella etapilla viiden parhaan joukkoon. Maaliskuisessa Pariisi–Nizza-ajossa hän sijoittui prologissa viidenneksi, toisella etapilla toiseksi sekä voitti kolmannen ja viidennen osuuden. Hän oli vielä kuudennella osuudella kolmas ja voitti lopulta pistekilpailun. Huhti-toukokuun vaihteessa ajetussa Tour de Romandiessa hän sijoittui prologissa toiseksi  ja voitti ensimmäisen yhteislähtöetapin. Kalifornian ympäriajossa hän voitti viidennen ja kuudennen osuuden. Hän sijoittui toiseksi sekä Philadelphia International Championship -kilpailussa että UCI ProTour -sarjaan kuuluneessa Grand Prix Cycliste de Montréal -ajossa.
Kaudella 2011 Sagan voitti Giro di Sardegna -etappikilpailun. Hän voitti lisäksi pistekilpailun sekä ensimmäisen, kolmannen ja neljännen etapin. Kalifornian ympäriajossa hän voitti viidennen etapin ja oli Philadelphia International Championshipissa toinen. Sveitsin ympäriajossa hän voitti kolmannen ja kahdeksannen etapin sekä pistekilpailun. Hän voitti kesäkuussa myös maantieajon Slovakian-mestaruuden. Hän voitti Puolan ympäriajon neljännen ja viidennen etapin, ja nousi kokonaiskilpailun voittajaksi viimeisen etapin kakkossijasta saamiensa aikahyvityssekuntien ansiosta. Hän voitti myös pistekilpailun. Espanjan ympäriajossa hän voitti kuudennen, 12:nnen ja 21:nnen etapin ja oli seitsemännellä etapilla toinen. Kööpenhaminan MM-kilpailuissa hän oli maantieajossa kahdestoista.
Sagan voitti 2012 Omanin ympäriajon toisen etapin. Lisäksi hän voitti pistekilpailun. Tirreno–Adriaticossa hän voitti neljännen etapin. Milano  – San Remo -klassikossa hän sijoittui neljänneksi ja Gent–Wevelgemissä toiseksi. Hän voitti avausetapin De Pannen kolmen päivän ajossa. Flanderin ympäriajossa hän oli viides ja Amstel Gold Racessa kolmas. Kalifornian ympäriajossa hän voitti neljä ensimmäistä etappia, kahdeksannen etapin sekä pistekilpailun. Sveitsin ympäriajossa hän voitti ensimmäisenä etappina ajetun aika-ajon, kolmannen, neljännen ja kuudennen etapin sekä pistekilpailun. Hän voitti myös Slovakian maantieajomestaruuden. Ranskan ympäriajossa hän voitti pistekilpailun sekä ensimmäisen, kolmannen ja kuudennen etapin, oli 13., 14. ja 20. etapilla toinen sekä 18. etapilla kolmas. Valkenburgin MM-kilpailuissa hän oli maantieajossa neljästoista.
Ura > Cannondale Pro Cycling Team

Vuoden 2013 alusta Saganin edustaman Liquigas-tallin uudeksi nimeksi tuli Cannondale Pro Cycling Team. Hän voitti helmikuisessa Omanin ympäriajossa toisen ja kolmannen etapin. Hän voitti myös Gran Premio Città di Camaiore -kilpailun. Strade Bianche -kilpailussa hän sijoittui toiseksi. Maaliskuussa hän voitti Tirreno–Adriaticon kolmannen ja kuudennen etapin. Milano – San Remossa hän sijoittui Gerald Ciolekin jälkeen toiseksi. Hän oli toinen myös E3 Harelbeke -kilpailussa. Hän voitti Gent–Wevelgem-klassikon karattuaan kärkiryhmästä noin neljä kilometriä ennen maalia. De Pannen kolmen päivän ajossa hän voitti ensimmäisen etapin. Flanderin ympäriajossa hän sijoittui toiseksi minuutin ja 26 sekuntia Fabian Cancellaralle hävinneenä. Huhtikuussa hän voitti Brabantse Pijl -kilpailun. Toukokuisessa Kalifornian ympäriajossa hän voitti kolmannen ja kahdeksannen etapin sekä pistekilpailun. Kesäkuussa hän voitti Sveitsin ympäriajon kolmannen ja kahdeksannen etapin sekä pistekilpailun. Lisäksi hän voitti maantieajon Slovakian-mestaruuden. Ranskan ympäriajossa hän voitti pistekilpailun ja seitsemännen etapin, sijoittui toisella, kolmannella, kuudennella ja 13:nnella etapilla toiseksi sekä viidennellä ja 12:nnella etapilla kolmanneksi. Elokuisessa USA Pro Challenge -kilpailussa hän voitti ensimmäisen, kolmannen, kuudennen ja seitsemännen osuuden sekä pistekilpailun. Syyskuussa hän voitti Tour of Albertan prologin, ensimmäisen ja viidennen etapin sekä pistekilpailun. Hän voitti myös Grand Prix Cycliste de Montréal -kilpailun. MM-kilpailujen maantieajossa hän sijoittui kuudenneksi.
Sagan voitti 2014 Omanin ympäriajon neljännen etapin. Strade Bianche -kilpailussa hän oli toinen. Tirreno–Adriaticossa hän voitti kolmannen etapin ja pistekilpailun. Hän voitti World Tour -sarjaan kuuluneen E3 Harelbeke -kilpailun ja oli kolmas Gent–Wevelgemissä. Hän voitti ensimmäisen etapin De Pannen kolmen päivän ajossa. Pariisi–Roubaix'ssa hän sijoittui kuudenneksi. Kalifornian ympäriajossa hän voitti seitsemännen etapin ja pistekilpailun. Sveitsin ympäriajossa hän voitti kolmannen etapin ja pistekilpailun. Hän voitti jälleen Slovakian maantieajomestaruuden. Ranskan ympäriajossa hän voitti pistekilpailun ja oli 1., 3., 7. ja 12. etapilla toinen sekä 15. etapilla kolmas. Espanjan ympäriajossa 2014 hän sijoittui kahdeksannella etapilla kolmanneksi.
Ura > Tinkoff

Sagan siirtyi kaudelle 2015 Team Tinkoff-Saxo -talliin. Hän voitti 2015 Qatarin ympäriajon nuorten kilpailun. Tirreno–Adriaticossa hän voitti kuudennen etapin ja pistekilpailun. Milano – San Remossa ja Flanderin ympäriajossa hän oli neljäs. Kalifornian ympäriajossa hän voitti neljännen etapin sekä aika-ajona käydyn kuudennen etapin. Hän voitti kokonaiskilpailun kolmen sekunnin erolla Julian Alaphilippeen saatuaan neljä hyvityssekuntia viimeisen etapin kolmannesta sijasta, jonka hän saavutti maalikuvatarkastuksen jälkeen ennen Tyler Farraria. Sveitsin ympäriajossa hän voitti toisen ja viidennen etapin sekä pistekilpailun. Hän voitti Slovakian-mestaruuden sekä aika-ajossa että maantieajossa. Ranskan ympäriajossa hän oli toisella, viidennellä, kuudennella, 13:nnella ja 16:nnella etapilla toinen sekä neljännellä ja seitsemännellä etapilla kolmas. Hän voitti pistekilpailun neljäntenä vuonna peräkkäin. Espanjan ympäriajossa hän voitti kolmannen etapin, oli toinen neljännellä etapilla ja kolmas viidennellä etapilla. Hän voitti syyskuussa maailmanmestaruuden Richmondissa. Hän karkasi irtiottoon jyrkässä nousussa kolme kilometriä ennen maalia ja voitti kilpailun lopulta kolmen sekunnin erolla Michael Matthewsiin.
Sagan sijoittui 2016 Omloop Het Nieuwsblad -kilpailussa toiseksi. Hän oli toinen myös Tirreno–Adriaticon kokonaiskilpailussa sekunnin Greg Van Avermaetille hävinneenä. Lisäksi hän voitti pistekilpailun. E3 Harelbeke -kilpailussa hän sijoittui niin ikään toiseksi. Hän voitti Gent–Wevelgem-klassikon oltuaan paras neljän miehen loppukirissä. Viikkoa myöhemmin hän voitti Flanderin ympäriajon karattuaan irtiottokumppaniltaan Sep Vanmarckelta Paterbergin nousussa 13 kilometriä ennen maalia. Hän voitti kilpailun lopulta 25 sekunnin erolla Fabian Cancellaraan.
Sagan voitti 2016 Kalifornian ympäriajon ensimmäisen ja neljännen etapin sekä pistekilpailun. Sveitsin ympäriajossa hän voitti toisen ja kolmannen etapin. Ranskan ympäriajossa hän voitti toisen, 11:nnen ja 16:nnen etapin, oli toinen kymmenennellä ja 21. etapilla sekä kolmas ensimmäisellä, neljännellä ja 14. etapilla. Hän johti kokonaiskilpailua etappien 2–4 jälkeen ja voitti pistekilpailun viidettä kertaa peräkkäin. Hän osallistui Rio de Janeiron olympialaisissa maastoajoon sijoittuen 35:nneksi. Syyskuussa hän voitti Grand Prix Cycliste de Québec -kilpailun ja sijoittui toiseksi Grand Prix Cycliste de Montréal -ajossa. Hän voitti maantieajon Euroopan-mestaruuden Plumelecissa. Eneco Tourin kokonaiskilpailussa hän sijoittui kolmanneksi sekä voitti pistekilpailun ja kolmannen ja neljännen etapin. Hän voitti UCI World Tourin kokonaiskilpailun 2016. Lokakuussa Dohan MM-kilpailuissa hän puolusti menestyksekkäästi maantieajon maailmanmestaruuttaan oltuaan paras 12 ajajan loppukirissä.
Ura > Team TotalEnergies

Elokuussa 2021 Sagan solmi kahden vuoden sopimuksen Team TotalEnergies-tallin kanssa kaudesta 2022 eteenpäin. Sagan voitti vuonna 2022 kolmannen etapin Sveitsin ympäriajossa. Hän voitti kahdeksannen kerran maantieajon Slovakian-mestaruuden. Saman vuoden MM-kilpailuissa hän oli maantieajossa seitsemäs.
Jukka

| Jukka |
| --- | --- |
Nimipäivä:   
– suomenkielinen:  24. kesäkuuta
– ruotsinkielinen:  –
– ortodoksinen:  mm. 7. tammikuuta
Muunnelmia:  Juhani, Juha, Juhana, Juho, Jussi
Vastineita eri kielissä:  Jogan, Jogha, John
Nimen alkuperä:  Johannes
Infobox OKNimi-testi OK: 
Jukka on suomalainen miehen etunimi.
Useimmiten Jukka käsitetään muunnokseksi nimistä Jogan ja Jogha, jotka puolestaan ovat Johanin tai Johanneksen muunnoksia, mutta on myös esitetty, että Jukka olisi peräisin gootin kielen nuorukaista tarkoittavasta sanasta jugga. Jukka on ollut suomalaisessa almanakassa vuodesta 1950 lähtien. Samoihin aikoihin Jukasta tuli muotinimi. 2000-luvulla Jukka ei enää ole ollut kovin suosittu nimi. Jukan nimipäivä on vanha juhannuspäivä 24. kesäkuuta.
Sanan muita läheisiä tarkoituksia ovat olleet "jukainen", "jukkainen", "jukoinen", joka on tarkoittanut kovaa ja sitkeää puuta (jukkapuu, jukapuu, Tverin karjalassa jukkopuu). Suomessakin muinoin kasvanutta marjakuusta (Taxus baccata) nimitettiin jukkapuuksi sen sitkeyden sekä kovuuden takia ja siitä tehtiin mm. jousia, nahkaveneen runkoja ja reen osia (jukolauta). Jukka-sanan muunnelmat ja käyttöyhteydet ovat hyvin vanhoja, sillä hyvin sen tapaisia sanoja tavataan muillakin suomensukuisilla kansoilla.
Suomessa on 1900-luvun alusta vuoden 2019 loppuun mennessä rekisteröity 47 617 Jukka-nimen saanutta miestä.
Jukka nimimerkin osana

Jukka Kangas, kirjailija ja kääntäjä Lassi Nummi
Jukka Larsson, kirjailija Pirkko Saisio
Jukka H. Puntari, kirjailija Viljo Marttila.
Kuvitteellisia Jukkia

Jörö-Jukka (saks. Struwwelpeter), saksalainen satuhahmo, tottelematon poika
Jukka Salin, Jouko Keskisen roolihahmo televisiosarjassa Salatut elämät
Jukka Emil Vanaja, Heikki Vihisen roolihahmo
Jukka Vikström, homoseksuaalinen hahmo televisiosarjassa Team Ahma
Jukka Brothers, Music Televisionin mainoksissa esiintyneet Jukka-nimiset veljekset
Hanssin Jukka, eteläpohjalaisen kansanperinteen puukkojunkkari, jonka mukaan on nimetty muun muassa Suomen ilmavoimien entinen DC-2-kuljetuskone Hanssin-Jukka.
Sanan muita merkityksiä

jukkapalmu, alkup. yucca-palmu, koristekasvi
tiskijukka eli disc jockey eli dj, henkilö, joka soittaa yleisölle musiikkia äänilevyiltä
Jukka-talo, Pyhännän Rakennustuote Oy:n valmistalo
Lännen-Jukka, J. Karjalaisen albumi (2006).
Siniviiripyrstö

| Siniviiripyrstö |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Kehittyneet luukalat Neopterygii
Lahko::  Hammaskarppikalat Cyprinodontiformes
Alalahko::  Aplocheiloidei
Heimo::  Vanhanmaailmankillit Nothobranchiidae
Suku::  Fundulopanchax
Laji::  sjostedti
Kaksiosainen nimi
 Fundulopanchax sjostedti  Einar Lönnberg, 1895 
Katso myös
   Siniviiripyrstö Wikispeciesissä   Siniviiripyrstö Commonsissa 
Infobox OKNimi-testi OKIUCN-testi OK: 
Siniviiripyrstö (Fundulopanchax sjostedti) on hammaskarppikaloihin kuuluva kalalaji, jota pidetään myös akvaariokalana.
Koko ja ulkonäkö

Siniviiripyrstö kasvaa noin 12 senttiä pitkäksi. Koiras on suurempi ja värikkäämpi kuin naaras.
Alkuperä

Siniviiripurstö on kotoisin Nigeriasta ja Kamerunista.
Käyttäytyminen ja lisääntyminen

Siniviiripyrstö on vilkas ja hieman aggressiivinen. Kala kutee pohjaturpeessa. Kudun jälkeen turve otetaan pois akvaariosta ja puristetaan varovasti tai suurin osa turpeesta siivilöidään vedestä pois. Sen jälkeen turve pannaan muovipussiin 4-6 viikoksi noin 20-22 asteeseen. Sitten turve pannaan pehmeään veteen ja poikaset kuoriutuvat.
Vesiolot ja ravinto

Siniviiripyrstö tarvitsee vähintään 100 litran kokoisen akvaarion. Akvaariossa pitäisi olla hämärä valaistus ja tumma pohja, hiekkaa tai turvetta, tiheästi kasveja sekä juurakoita ja kivenkoloja suojapaikoiksi. Veden laatu ei ole kovin tärkeää. Sopiva veden happamuus on 6-7,5 ja kovuus alle 15. Sopiva lämpötila on 23-26 astetta. Akvaariossa kasvatetut siniviiripyrstöt syövät yleensä kuivaruokaa. Sille pitäisi antaa kuitenkin säännöllisesti myös pakastettuja ravintoeläimiä.
Georgian kansanäänestys itsenäisyydestä 1991

Kansanäänestys Georgian itsenäistymisestä Neuvostoliitosta pidettiin Georgian tasavallassa 31. maaliskuuta 1991.
Kansanäänestyksen järjestämisestä päätti Georgian korkein neuvosto, joka oli valittu ensimmäisissä neuvosto-Georgiassa pidetyissä vapaissa vaaleissa lokakuussa 1990. Sitä hallitsi itsenäisyyttä kannattanut ryhmittymä Pyöreä pöytä – Vapaa Georgia, jota johti neuvostokauden toisinajattelija Zviad Gamsakhurdia. Georgia oli pääosin boikotoinut koko Neuvostoliiton laajuista, valtion säilyttämistä koskenutta kansanäänestystä ja neuvotteluja uudesta liittosopimuksesta 17. maaliskuuta. Georgiasta tuli neljäs neuvostotasavalta kolmen Baltian maan jälkeen (Liettua 9. helmikuuta 1991, Latvia ja Viro 3. maaliskuuta 1991), joka järjesti kansanäänestyksen itsenäistymisestä.
Ainoa äänestyksessä kysytty kysymys oli: "Kannatatko Georgian itsenäisyyden palauttamista 26. maaliskuuta 1918 annetun Georgian itsenäistyysjulistuksen mukaisesti?" Virallisten tulosten mukaan lähes 99 prosenttia äänestäneistä kannatti ehdotusta, ja äänestysprosentti oli 90,5. Etnisten riitojen vuoksi ei-georgialainen väestö Abhasiassa ja Etelä-Ossetiassa boikotoi suureksi osaksi äänestystä.
Neljä päivää lopullisten tulosten julkistamisen jälkeen Georgian korkein neuvosto julisti yksimielisesti maan itsenäiseksi 9. huhtikuuta 1991. Samana päivänä oli kulunut kaksi vuotta siitä, kun neuvostoarmeija hyökkäsi rauhanomaisia mielenosoittajia vastaan Tbilisissä.
Yhdysvaltojen entinen presidentti Richard Nixon oli yksityisellä vierailulla maassa kansanäänestyksen aikaan, ja hän kävi muutamalla äänestyspaikalla Georgian pääkaupungissa Tbilisissä ennen lähtöään Moskovaan myöhemmin samana päivänä.
Kemopetrolin diskografia

| 0 | 1 | 2 |
| --- | --- | --- |
 Kemopetrol esiintymässä vuonna 2007.
Julkaisut
| ↙Studioalbumit | 5 |  |
| ↙Singlet | 15 |  |
| ↙Musiikkivideot | 6 |  |
Tämä artikkeli on suomalaisen popyhtye Kemopetrolin diskografiasta.
Yhtye on julkaissut uransa aikana viisi studioalbumia, joista kaksi ensimmäistä (Slowed Down, Everything’s Fine) ovat myyneet kultaa yli 15 000 kappaleen myynnillään. Yhtyeen neljästätoista singlejulkaisusta kuudesta on tehty musiikkivideot. Oulun musiikkivideofestivaaleilla vuonna 2002 yhtyeen videoista ”Saw It On TV” sai kunniamaininnan ja ”Goodbye” palkittiin vuoden 2002 Kultapumpelilla eli vuoden parhaana musiikkivideona.
Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Slowed Down |  Julkaistu: Huhtikuu 2000  Levy-yhtiö: Plastinka  Formaatti: CD / Digitaalinen | #2  | 20 800+ (kultaa)  |
| Everything’s Fine |  Julkaistu: 6. toukokuuta 2002  Levy-yhtiö: Plastinka  Formaatti: CD / Digitaalinen | #1  | 15 100+ (kultaa)  |
| Play for Me |  Julkaistu: 24. maaliskuuta 2004  Levy-yhtiö: Plastinka  Formaatti: CD / Digitaalinen | #9  | – |
| Teleport |  Julkaistu: 29. maaliskuuta 2006  Levy-yhtiö: Plastinka  Formaatti: CD / Digitaalinen | #11  | – |
| A Song & A Reason |  Julkaistu: 21. syyskuuta 2011  Levy-yhtiö: Warner Music Finland  Formaatti: CD / Digitaalinen | #12  | – |
Singlet

| Vuosi | Single | Singlelista | Latauslista | Rumba Top 50 | Radiolista | Albumi |
| --- | --- | --- | --- | --- | --- | --- |
| 1999 | ”Child Is My Name” | 6  | – | 18  | – | Slowed Down |
| 2000 | ”Tomorrow” | 12  | – | 38  | – | Slowed Down |
| 2000 | ”African Air” | – | – | 14  | 40  | Slowed Down |
| 2000 | ”Disbelief” | – | – | – | – | Slowed Down |
| 2002 | ”Saw It On TV” | 14  | – | 14  | – | Everything’s Fine |
| 2002 | ”Goodbye” | – | – | 19  | – | Everything’s Fine |
| 2003 | ”Shine” | – | – | 45  | 25  | Everything’s Fine |
| 2004 | ”My Superstar” | – | – | 25  | – | Play for Me |
| 2004 | ”Seagulls” | – | – | – | – | Play for Me |
| 2004 | ”Fireworks” | – | – | – | – | Play for Me |
| 2006 | ”Planet” | – | – | 34  | – | Teleport |
| 2006 | ”Already Home” | – | – | – | – | Teleport |
| 2006 | ”Overweight & Underage” | – | – | – | – | Teleport |
| 2011 | ”Changing Lanes” | – | – | 16  | – | A Song & a Reason |
| 2023 | ”I Can See Across the World” | – | – | – | – | Engine |
| 2024 | ”Are You Coming Home?” | – | – | – | – | Engine |
| 2024 | ”Something’s Got to Change” | – | – | – | – | Engine |

Listasijoitukset Suomen viralliselta singlelistalta (Single Top 20) ja Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit-listalta (Rumba Top 50) (julk. 1992–2007).
Musiikkivideot

Child Is My Name (2000 – ohj. Miikka Lommi)
Saw It On TV (2002 – ohj. Teemu Nikki)
Goodbye (2002 – ohj. Miikka Lommi)
My Superstar (2004 – ohj. Pete Veijalainen ja Pekka Hara)
Planet (2006 – ohj. Miikka Lommi)
Changing Lanes (2011 – ohj. Pekka Hara)
Purjemonninen

| Purjemonninen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Panssarimonnit Callichtyidae
Alaheimo::  Monniset Corydoradinae
Suku::  Monniset Corydoras
Laji::  delphax
Kaksiosainen nimi
 Corydoras delphax  Nijssen & Isbrücker, 1983 
Infobox OKNimi-testi OKIUCN-testi OK: 
Purjemonninen (Corydoras delphax) on monnisiin kuuluva laji, jota pidetään myös akvaariokalana.
Koko ja ulkonäkö

Purjemonninen kasvaa noin 7–8 cm pitkäksi. Siinä on tummanharmaata, harmaata ja valkoista. Naaras on koirasta suurempi.
Alkuperä

Purjemonninen on kotoisin Kolumbiasta, Inidira- ja Orinoco-joilta.
Käyttäytyminen ja lisääntyminen

Purjemonninen on paljon liikkuva, rauhallinen parvikala. Se on hyvin vaikeasti viljeltävä.
Vesiolot ja ravinto

Purjemonniselle sopiva pH on 6-7 ja veden kovuus alle 10. Sopiva lämpötila on 22-26 astetta. Kala on kaikkiruokainen. Purjemonninen tarvitsee akvaarioon avoimia hiekka-alueita sekä kasvillisuutta ja koloja.
Aiheesta muualla

Scotcat (englanniksi)
| --- | --- |
Taksonitunnisteet:  Wikidata: Q1607025  Wikispecies: Corydoras delphax  CoL: YPW7  EoL: 208780  FishBase: 46058  GBIF: 2342800  iNaturalist: 609632  IRMNG: 10140302  ITIS: 679806  IUCN: 64791155  NCBI: 927878  Open Tree of Life: 987203  Plazi: 7AE32C0B-938A-980F-45EA-BBC65412C0E1  WoRMS: 1011265  ZooBank: 104CF27C-F8DD-410B-A4A9-FFAE24252713
Siniseeprakala

| Siniseeprakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särkikalat Cyprinidae
Suku::  Devario
Laji::  malabaricus
Kaksiosainen nimi
 Devario malabaricus  (Jerdon, 1849) 
Katso myös
   Siniseeprakala Commonsissa 
Infobox OKNimi-testi OKIUCN-testi OK: 
Siniseeprakala (Devario malabaricus) on särkikaloihin kuuluva sinivalkoinen kala.
Koko ja ulkonäkö

Siniseeprakala kasvaa noin 12 senttiä pitkäksi. Se on väriltään sinivalkoinen. Koiras on naarasta värikkäämpi ja hoikempi.
Alkuperä

Siniseeprakala on kotoisin Etu-Intian länsirannikolta ja Sri Lankasta.
Käyttäytyminen ja lisääntyminen

Siniseeprakala on vilkas, aika rauhaton uimari. Se viihtyy vain parvessa. Siniseeprakalan lisääntyminen muistuttaa muita seeprakaloja.
Vesiolot ja ravinto

Siniseeprakalalle mieluinen veden lämpötila on 22–25 astetta. Sille hyvä pH on 6,5–7,5 ja veden kovuus alle 15. Sille hyvä akvaario on pitkä ja hiekkapohjainen. Sille pitää olla paljon tilaa ja kasvillisuutta.
Siniseeprakala on lähes kaikkiruokainen. Sille kelpaavat esimerkiksi hiutaleet, pienet pelletit ja pienet elävät sekä pakastetut eläimet.
Aiheesta muualla

Faunatar: Siniseeprakala (Devario malabaricus) (Arkistoitu – Internet Archive) (pdf) (englanniksi)
ITIS: Devario malabaricus (englanniksi)
| --- | --- |
Taksonitunnisteet:  Wikidata: Q426618  BOLD: 378064  CoL: 355TF  EoL: 1012458  FishBase: 4760  GBIF: 2361527  iNaturalist: 99230  IRMNG: 11077923  ITIS: 688997  IUCN: 169602  NAS: 527  NCBI: 46780  Open Tree of Life: 43739  WoRMS: 1020935
Karair

| Karair |
| --- | --- |
 Karairin Airbus A300
 IATA: KR  –  ICAO: KAR 
Perustettu:  1947
Lakkautettu:  1996
Solmukohdat:  Helsinki-Vantaan lentoasema
Emoyhtiö:  Aero/Finnair (vuodesta 1963)
Kotipaikka:  Helsinki, Suomi
Avainhenkilö(t):  Niilo ja Valto Karhumäki
Kar-Airin DC-8-51 OH-KDM Helsingin lentoasemalla vuonna 1972.
Karair oli suomalainen lentoyhtiö, joka toimi 1947–1996 ja oli vuodesta 1963 Aeron, nykyisen Finnairin omistuksessa.